
ประกาศสำนักงานคณะกรรมการกำกับหลักทรัพย์และตลาดหลักทรัพย์
ที่  สน.  ๒๑/๒๕๖๙
เรื่อง  หนังสือชี้ชวนเสนอขายหน่วยลงทุนของ
กองทุนรวมอสังหาริมทรัพย์
(ฉบับที่  ๔)


อาศัยอำนาจตามความในมาตรา  ๑๒๓  แห่งพระราชบัญญัติหลักทรัพย์และตลาดหลักทรัพย์  พ.ศ.  ๒๕๓๕  สำนักงานออกประกาศไว้  ดังต่อไปนี้
ข้อ	๑	ให้เพิ่มความต่อไปนี้เป็น  (ฉ)  ใน  (๒)  ของข้อ  ๕  แห่งประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สน.  ๔๒/๒๕๖๒  เรื่อง  หนังสือชี้ชวนเสนอขายหน่วยลงทุนของกองทุนรวมอสังหาริมทรัพย์  ลงวันที่  ๒๕  เมษายน  พ.ศ.  ๒๕๖๒  ซึ่งแก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สน.  ๓๘/๒๕๖๓  เรื่อง  หนังสือชี้ชวนเสนอขายหน่วยลงทุนของกองทุนรวมอสังหาริมทรัพย์  (ฉบับที่  ๒)  ลงวันที่  ๙  มิถุนายน  พ.ศ.  ๒๕๖๓  
“(ฉ)	ข้อมูลด้านความยั่งยืนตามมาตรฐาน  International  Sustainability  Standards  Board  (ISSB)  ตามภาคผนวกท้ายประกาศนี้ดังนี้
๑.	เปิดเผยข้อมูลตามภาคผนวกอย่างครบถ้วน  ในกรณีที่เป็นการยื่นหนังสือชี้ชวน
ภายหลังกองทุนรวมมีหน้าที่ยื่นแบบแสดงรายการข้อมูลประจำปีตามแบบ  ๕๖ - REIT  One  Report - S  ท้ายประกาศคณะกรรมการกำกับตลาดทุนว่าด้วยหลักเกณฑ์  เงื่อนไข  และวิธีการรายงานการเปิดเผยข้อมูลของกองทุนรวมและทรัสต์ที่มีการลงทุนในอสังหาริมทรัพย์หรือโครงสร้างพื้นฐาน  
๒.	ในกรณีที่เป็นการยื่นหนังสือชี้ชวนก่อนกองทุนรวมมีหน้าที่ยื่นแบบ  ๕๖ - REIT  One  Report - S  หากบริษัทจัดการประสงค์จะเปิดเผยข้อมูลด้านความยั่งยืน  อาจเปิดเผยข้อมูลตามภาคผนวกเพียงบางส่วนก็ได้”
[bookmark: _Hlk194591261]ข้อ	๒	ให้ยกเลิกแบบข้อมูลสรุป  (executive  summary)  ท้ายประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สน.  ๔๒/๒๕๖๒  เรื่อง  หนังสือชี้ชวนเสนอขายหน่วยลงทุนของกองทุนรวมอสังหาริมทรัพย์  ลงวันที่  ๒๕  เมษายน  พ.ศ.  ๒๕๖๒  ซึ่งแก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สน.  ๓๘/๒๕๖๓  
เรื่อง  หนังสือชี้ชวนเสนอขายหน่วยลงทุนของกองทุนรวมอสังหาริมทรัพย์  (ฉบับที่  ๒)  ลงวันที่  
๙  มิถุนายน  พ.ศ.  ๒๕๖๓  และให้ใช้แบบข้อมูลสรุป  (executive  summary)  ท้ายประกาศนี้แทน
ข้อ	๓	ให้เพิ่มภาคผนวกท้ายประกาศนี้  เป็นภาคผนวกท้ายประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สน.  ๔๒/๒๕๖๒  เรื่อง  หนังสือชี้ชวนเสนอขายหน่วยลงทุนของกองทุนรวมอสังหาริมทรัพย์  ลงวันที่  ๒๕  เมษายน  พ.ศ.  ๒๕๖๒
ข้อ	๔	ประกาศนี้ให้ใช้บังคับตั้งแต่วันที่  ๒๖  ตุลาคม  พ.ศ.  ๒๕๖๙  เป็นต้นไป
ประกาศ  ณ  วันที่  ๙  ตุลาคม  พ.ศ.  ๒๕๖๙

